James Bond: Špión, ktorý ma miloval

James Bond: Špión, ktorý ma miloval alebo Špión, ktorý ma miloval () je britský špionážno-akčno-dobrodružný triler z roku 1977, ktorý režíroval Lewis Gilbert. Ide o v poradí desiatu oficiálnu bondovku v ktorej hlavnú úlohu agenta 007 hrá Roger Moore po tretíkrát. Kniha The Spy Who Loved Me je desiata bondovka od Iana Fleminga, bola vydaná v roku 1962.

 Dej 
Dve atómové ponorky britského a sovietskeho vojnového námorníctva záhadne zmizli. MI6 a KGB na prípad vysadili svojich najlepších agentov, a tak James Bond (Roger Moore), agent 007, nadviazal spoluprácu s majorom Anya Amasova (Barbara Bach), agentkou XXX / trojité X. Bond a Aňa sa časom dozvedeli, že plány na nový ponorkový sledovací systém získa, ten kto ponúkne najvyššiu cenu. Mali ale podozrenie, že predaj plánov súvisí so zmiznutými ponorkami, a rozhodli sa ich tak získať. Museli sa však pustiť do strašného boja s obludným „strojom“ na zabíjanie menom Jaws / Čeľuste (Richard Kiel) a jeho šéfom Karlom Strombergom (Curd Jürgens).

 Fakty a zaujímavosti 
 Natáčalo sa v Egypte, Kanade, Škótsku, Švajčiarsku, na Sardínii, Malte, Okinave a v Pinewood Studios v Londýne.
 Ide o prvú bondovku na ktorej sa už pri produkcii nepodieľal Harry Saltzman.
 Pre potreby filmu bola v Pinewood Studios postavená špeciálna obrovská hala o rozlohe 5000 m² nesúca názov 007 Stage.
 Druhýkrát vidíme Jamesa Bonda na lyžiach, prvýkrát to bolo vo filme V tajnej službe Jej veličenstva.

 Postavy 
 Anya Amasova: ruská agentka si získala Bonda, keď zohnala mikrofilm s ponorkovým sledovacím systémom. Bond si potom všimol, že na plánoch je Strombergov znak. Netušil, ale že Anya sa po skončení akcie rozhodne zabiť, aby pomstila svojho priateľa z KGB, ktorého predtým Bond zabil.
 Karl Stromberg: v bezpečí svojho plávajúceho futuristického dúpäťa Atlantis si Stromberg vychutnával upokojujúce tóny vážnej hudby od Bacha či Mozarta. Pritom snoval plány na zničenie ľudstva a mstil sa každému, koho podozrieval zo zrady. Taktiež bol vlastníkom obrovskej lode Liparus.
 Jaws: Stromberg ho prinútil, aby „odpratal“ každého, kto mal niečo spoločné so zmiznutým mikrofilmom o ponorkovom sledovaciom systéme. Jaws bral svoju prácu nesmierne vážne a nikdy nesklamal. Viac ako dvojmetrový obor s kovovými zubami ostrými ako britva a silnými ako buk, za sebou zanechával skazu a mŕtve telá.
 Naomi: „máte pekné zamestnanie“, poznamenal Bond, keď sa stretol so Strombergovou pilotkou Naomi. Menej už naňho zapôsobilo, keď sa zo svojej helikoptéry snažila zastreliť jeho i Anyu.

 Galéria 

 Referencie 

 Iné projekty 

 Externé odkazy 
 James Bond: Špión, ktorý ma miloval na oficiálnej stránke 




 James Bond: Špión, ktorý ma miloval v MGM 
 James Bond: Špión, ktorý ma miloval v Thunderballs 

Kategória:Filmy podľa názvu
Kategória:Filmy o Jamesovi Bondovi
Kategória:Filmy z 1977
Kategória:Britské filmy